
EVIGT  LIV  ER  AT  KENDE  GUD  OG  HANS  SØN  JESUS  KRISTUS 


NUMMER   10 


15.  MAJ  1922 


71.  AARGANG 


DEN  TOOGHALVFEMSINDSTYVENDE 

AARSKONFERENCE  I  JESU  KRISTI  KIRKE 

AF  SIDSTE  DAGES  HELLIGE. 

Konferencen  tog  sin  Begyndelse  i  Salt  Lake  City  den  6^ 
April  1922  i  Kirkens  store  Tabernakel,  der  var  fyldt  til  Træng- 
sel. Omtrent  tolv  Tusinde  Mennesker  var  til  Stede. 

Præsident  Heber  J.  Grant  præsiderede  og  holdt  Aabnings- 
talen.  Han  lagde  stor  Vægt  paa  Hjemmeindustrien,  men  sær- 
ligt Sukkerindustrien,  der  har  været,  er  og  vil  blive  af  ube- 
regnelig Værdi  for  Folket,  der  bor  i  de  store  Dale  blandt 
Klippebjergene.  Han  gav  et  Resumé  over  Kirkens  Frugter  som 
en  uomstødelig  Gendrivelse  af  alle  falske  Beskyldninger  og 
opmuntrede  alle  Kirkens  Medlemmer  til  at  efterleve  Evan- 
geliets Principer. 

Der  var  ogsaa  til  Stede  tre  Professorer  fra  ledende  Lære- 
anstalter i  Landet,  nemlig:  Dr.  Thomas  Nexon  Garver  fra 
Harvard  Universitetet,  Dr.  Walter  Ernest  Clark,  Præsident  for 
Nevada  Universitetet  og  Dr.  Charles  A.  Lery,  Præsident  for 
Colorado    Landbrugsskole.     Disse    højst    uddannede    Mænd 


146 

komplimenterede  »Mormonerne«  for  det  store  Arbejde,  de 
havde  udført,  og  haabede,  at  denne  Fremgang  maatte  fort- 
sættes saaledes,  at  Mormonismens  høje  Idealer  tilfulde  kunde 
blive  Virkelighed. 

Præsident  Grant,  hans  Raadgivere  Charles  W.  Penrose  og 
Anthony  W.  Ivins  indtog  deres  Plads  paa  den  øverste  Afde- 
ling paa  Forhøjningen.  De  tolv  Apostle,  den  præsiderende 
Patriark,  de  syv  første  Præsidenter  af  de  Halvfjerds,  den  præ- 
siderende Biskop  og  Raadgivere,  Kirkens  Historieskriver  og 
Medlemmer  af  Revisionsdepartementet  indtog  henholdsvis  de 
nedre  Sæderækker. 

Alle  de  tolv  Apostle  var  til  Stede,  undtagen  Reed  Smoot, 
som  er  i  De  forenede  Staters  Kongres,  og  Orson  F.  Whitney, 
der  er  i  Liverpool  og  præsiderer  over  den  europæiske  Mission. 

Det  var  en  yndig  Morgen.  Solen  straalede  i  sin  fulde  Glans, 
og  der  var  en  ualmindelig  stor  Tilslutning  af  Mænd  og  Kvin- 
der, som  kom  for  at  høre  Herrens  Ord  gennem  hans  udvalgte 
Tjenere. 

Professor  J.  J.  McClellan,  Tabernaklets  Organist,  spillede 
et  Præludium  paa  det  store  Orgel,  medens  den  store  For- 
samling indtog  Siddepladserne. 

Kl.  10  Form.  aabnedes  Konferencen  med  Salmen:  »Kom, 
Hellige,  fremad  og  frygter  ej«,  sunget  af  Koret  og  den  store 
Forsamling,  ledet  af  Professor  A.  C.  Lund  (Søn  af  Anthon  H. 
Lund).  Bøn  af  Præsident  Alanzo  A.  Hinckley.  Koret  sang: 
»Zion  stands  with  hills  surrounded«. 

Præs.  Grant  talte  om  Pionerernes  Tapperhed  og  den  inspi- 
rerende Sang  forfattet  af  Broder  Clayton:  »Kom,  Hellige, 
fremad  og  frygter  ej,  kun  med  Mod  fremad  drag!« 

Denne  Sang  blev  sunget  af  Pionererne  mange  Gange  paa 
deres  lange  Vandring  over  Nebraskas  Sletter  mod  deres  Maal 
—  Klippebjergenes  Dale  —  med  fuld  Overbevisning  om  fuld- 
stændig Belønning  for  al  Møje,  idet  de  ofte  udbrod: 

»Vi  finde  Stedet  for  Guds  stille  Fred 
hist  i  Vest  —  Zions  Land, 
for  Herrens  Folk  et  udsøgt  helligt  Sted, 
Gud  os  der  signe  kan. 

Vor  Lovsang,  der  nu  høres  skal, 
genlyder  højt  i  Bjerg  og  Dal, 
for  Israels  Konge  —  glæd  Din  Sjæl! 
Alt  er  vel!  Alt  er  vel! 

Præsident  Grant  sagde,  at  han  var  taknemmelig  for  de 
store  Resultater  af  Afrustnings-Kongressen  i  Washington. 
Han  glædede  sig  over  Evangeliets  Fremgang  i  Zion  og  i  alle 
Missioner.  Han  læste  følgende  Rapport: 

20.441  Børn  var  velsignet  og  22.779  indlemmet  i  Kirken  ved 
Daab  i  1921. 

Der  er  nu  86  Stave  (Stifter),  879  Wards  (Sogne)  i  Zion.  24 
Missioner  og  789  Grene  i  disse  Missioner  og  et  Antal  af  1688 
Missionærer.  Der  er  uddelt  252.879  Mormons  Bøger  og  andre 
Bøger,  8.746.793  evangeliske  Smaaskrifter,  samt  afholdt 
171.049  Moder  i  Zion  og  Adspredelsen. 

Der  blev  sidste  Aar  i  Templerne  udført  646.410  Daabshand- 
linger,  Begavelser  og  Beseglinger  for  de  Døde.  Der  udbetaltes 
Kr.  4.395.032  for  Vedligeholdelse  af  Stave  (Stifter)  og  Wards 
(Sogne).  For  Kirkens  Skoler  Kr.  4.241.750.  For  Templer  Kr. 
807.500.  Velgørende  Øjemed  Kr.  1.268.079.  En  total  Sum  ud- 
betalt af  Tienden  Kr.  10.712.361.  For  Opførelse  af  Kirkebyg- 
ninger og  Opretholdelse  af  de  forskellige  Missioner  Kr. 
2.463.573.  I  Forbindelse  hermed  er  der  sendt  af  Familjer  og 
Venner  til  Missionærerne  i  de  forskellige  Missioner  Kr. 
3.829.860.  Foruden  de  Kr.  1.268.079  er  der  ydet  Trængende  i  de 
ostlige  Stater  og  Europa  af  Fasteofringer  og  den  kvindelige 
Hjælpeforening  Kr.  2.183.902,  hvilket  beløber  sig  til  Kr. 
3.451.981. 

Præs.  Grant  sagde,  at  en  Mand  stillede  Spørgsmaalet  til 
flere  Præster,  om  de  troede  paa  en  levende  personlig  Gud. 
Ingen  af  dem  kunde  svare  ja.  De  var  ikke  sikker  —  de  var 
uvidende  paa  dette  Omraade  —  men,  sagde  han,  alle  Sidste 
Dages  Hellige  kan  besvare  dette  Spørgsmaal  bekræftende.  De 
véd,  at  Gud  lever,  at  han  personligt  aabenbarede  sig  til  Jo- 
seph Smith  tillige  med  sin  Son  Jesus  Kristus. 

Præs.  Grant  talte  ogsaa  om  Mormons  Bogs  Fremkomst  og 

det  store  Værk,  Gud  har  begyndt  i  disse  Dage.  Et  Værk,  som 
skal  sejre  over  al  Opposition. 

Paa  Frugten  kender  man  Træet.  Der  findes  ingen  Kirke, 
som  kan  fremvise  en  saa  høj  Moral  som  Mormon-Kirken. 

Til  Slutning  bar  Præs.  Grant  et  kraftigt  Vidnesbyrd  om 
Evangeliets  Sandhed  og  opmuntrede  alle  Kirkens  Medlemmer 
til  Trofasthed,  thi  det  er  kun  disse,  som  bliver  trofaste  til 
Enden,  der  skal  faa  Sejrens  Krone. 


FORAARSKONFERENCEN  I  AALBORG. 

Konferencen  tog  sin  Begyndelse  Lørdag  Aften  den  22.  April 
med  et  Rapportmøde,  som  aabnedes  med  Salmen;  »Nu  Fryd 
mit  Hjærte  finder«.  Bon  af  Ældste  Thorleif  Jacobsen.  Mødet 
fortsattes  med  Salmen:  »Jeg  tjener  Gud«.  Præs.  John  H.  Jør- 
gensen afgav  Rapport  over  Aalborg  Gren.  Ældste  Orla  Nielsen 
gav  Rapport  over  hans  Arbejde  i  Hjørring  Gren.  Ældste  J.  P. 
Jensen  gav  Rapport  over  Aalborg  Søndagsskole.  Ældste  Jens 
C.  Olsen  gav  Rapport  over  Aalborg  Ungdomsforening.  Præs. 
John  H.  Jørgensen  gav  Rapport  over  den  kvindelige  Hjælpe- 
forening. Salmen:  »Alle  Vegne,  hvor  jeg  vanker«  blev  sunget. 
Missionspræsident  Carl  E.  Peterson  talte  om  Kirkens  Orden 
og  Læremetoder.  Mødet  sluttede  med  Salmen:  »Evigheds 
Pagt«.  Taksigelse  af  Ældste  Jens  C.  Olsen. 

Konferencen  fortsattes  Søndag  den  23.  med  Søndagsskole 
Kl.  10  og  aabnedes  med  Salmen:  »Vær  velkommen«.  Bøn  af 
L.  M.  Gaspersen.  Salmen:  »Samler  Solskin«  blev  afsunget. 
Korlæsning  under  Ledelse  af  Johanne  M.  Petersen.  Første 
Klasse  under  Ledelse  af  Agnes  Petersen  omhandlede  »Tro«. 
»Tro  og  Omvendelse«  blev  omhandlet  af  anden  Klasse  under 
Ledelse  af  Thorvald  Therkildsen  og  Ellen  Hansen.  Tredje 
Klasse,  som  havde  til  Lektie:  »Daab«,  blev  ledet  af  E.  A. 
Sandberg.  Brønderslev  og  Hjørrings  Søndagsskoler  udførte  et 
meget  interessant  Program  under  Ledelse  af  Orla  Nielsen. 
Derefter  en  Sang.  Edith  Klitgaard  gav  et  Musiknumer.  En 
Diskussion  mellem  Karlo  Klitgaard  og  Erna  Mogensen  om 
Evangeliets  første  Principper. 

En  Sang  af  tredje  Klasse.  En  kort  Tale  over  Emnet:  »Hvor- 
for er  jeg  en  Mormon«  af  Otto  Petersen.  Tale  om  »Klasse- 
arbejdet«  af  Holger  Jørgensen. 

Præsident  Gregersen  fra  Aarhus,  Ældste  Lauritz  Larsen  fra 
Aarhus  og  Præs.  John  H.  Jorgensen  talte  opmuntrende  til 
Skolen.  Missionspræs.  Carl  E.  Peterson  talte  belærende  an- 
gaaende  Søndagsskolens  Arbejde.  Skolens  Præsident  Conrad 
Klitgaard  takkede  alle,  som  havde  deltaget  i  Programmet.  Mø- 
det sluttede  med  Salmen:  »Velsign,  o  Gud,  Dit  Folk«.  Tak- 
sigelse af  Ældste  A.  E.  Sandberg. 

Modet  Søndag  Eftm.  Kl.  2  aabnedes  med  Salmen:  »Fryder 
Eder  Zions  Sønner«.  Bøn  af  Jens  G.  Olsen.  Salmen:  »Røsten 
snart  lyder«.  Præs.  John  H.  Jørgensen,  Ældste  Markus  P.  Ja- 
cobsen, Frederikshavn,  Ældste  A.  J.  Kæmper,  Brønderslev, 
bar  deres  Vidnesbyrd.  Til  Afveksling  blev  Salmen:  »Stor  Her- 
ren er«  afsunget.  Niels  Andersen  fra  Hjørring  talte  om  »Kristi 
Mission«.  Koret  sang:  »Før  Jorden  frem  af  Kaos  sprang«.  Der- 
efter talte  Ældste  Orla  Nielsen  om  »Frelsningens  store  Plan«. 
Koret  sang:  »Hvad  var  skuet  udi  Himlen«.  Ældste  Laurftz 
Larsen  talte  om  de  forskellige  Kirkers  Lærdomme.  Mødet 
sluttede  med  Salmen:  »Gud  vær  med  Dig«.  Taksigelse  af  Th. 
Therkildsen. 

Mødet  Søndag  Aften  Kl.  7  aabnedes  med  Salmen:  »Solen  er 
slukket«.  Bøn  af  Orla  Nielsen.  Koret  sang:  »Til  Gud  i  det 
Høje«.  Derefter  talte  Præs.  Paul  Gregersen,  Aarhus,  om  »Bøn- 
nen«. Koret  sang  »Kærlighed  er  Lysets  Kilde«.  Missionspræsi- 
dent  Carl  E.  Peterson  talte  over  Emnet  »Begyndelseslæren  i 
Kristo«.  Præs.  John.  H.  Jorgensen  bar  sit  Vidnesbyrd,  og  Mo- 
det sluttede  med  Salmen:  »Kongernes  Konge«.  Taksigelse  af 
Chr.  Thranholm. 

Konferencens  Slutningsmøde  Mandag  Aften  Kl.  8  aabnedes 
med  Salmen:  »Fryd  Dig,  o,  Jord«.  Bøn  af  Holger  Jorgensen. 
Salmen:  »O,  Brødre,  lad  os  henrykt  smile«.  Derefter  foreslog 
Præs.  John  H.  Jørgensen  Kirkens  Generalautoriteter  til  Op- 
holdelse samt  Autoriteterne  for  den  europæiske  og  danske 
Mission.  Aalborg  Konferences  Funktionærer  blev  foreslaaet 
til  Opholdelse  som  følger:  Præsident  John  H.  Jorgensen, 
omrejsende  Ældste  Orla  Nielsen,  Missionær  Thorleif  Jacob- 

sen,  Sekretær  Vald.  Gerlach,  Organister  Marie  Rasmussen  og 
Anna  Jensen  samt  Korets  Medlemmer  med  Vald.  Gerlach  som 
Præsident  og  Korleder.  Konferenceskrivere  Petrea  Olsen  og 
Thora  Sandberg. 

Præsidentinde  for  den  kv.  Hjælpeforening  Marie  Gerlach 
med  Maren  Jørgensen  og  Johanne  M.  Petersen  som  Raad- 
givere.  Skriver  Elna  Jensen  og  Kasserer  Agnes  Gerlach. 

Som  Forstander  for  Søndagsskolen  Conrad  Klitgaard  med 
Jens  P.  Jensen  og  Lauritz  M.  Caspersen  som  Raadgivere. 
Sekretær  Karlo  Klitgaard. 

Som  Præsident  for  de  unge  Mænds  Forening  Jens  C.  Olsen 
med  Lauritz  M.  Caspersen  og  Thorvald  Therkildsen  som 
Raadgivere.  Sekretær  Thorleif  Jacobsen.  Som  Præsidentinde 
for  unge  Kvinders  Forening  Marie  Klitgaard  med  Agnes  Ger- 
lach og  Ellen  Hansen  som  Raadgivere,  Sekretær  Agnes  Peter- 
sen. 

Som  Grensforstandere:  Frederikshavn  Markus  P.  Jacobsen, 
Hjørring  Niels  Andersen,  Brønderslev  A.  J.  Kæmper  med 
Chr.  Nielsen  som  Medhjælper.  Alle  de  stillede  Forslag  blev 
vedtaget.  Præs.  John  H.  Jørgensen  talte  derefter  angaaende 
»Vore  Pligter  indenfor  Kirken«.  Koret  sang:  »Jesus  elsker  af 
min  Sjæl«. 

Præs.  Paul  Gregersen,  Aarhus,  talte  om  »Vore  Pligter«. 
Ældste  Orla  Nielsen  talte  om  »Lydighed  og  Pligter«.  Salmen 
»Elskte  Zion«  blev  afsunget.  Derefter  talte  Missionspræs.  Carl 
E.  Peterson  om  Konferencens  Fremgang.  Takkede  alle  for 
deres  Godhed,  komplimenterede  alle  de  Deltagende  og  bad 
Herrens  Velsignelse  over  alle.  Mødet  sluttede  med  Salmen: 
»Gud  vær  med  Dig«.  Taksigelse  af  Vald.  Gerlach. 

Konferencen  sluttede  med  en  festlig  Sammenkomst  Tirsdag 
Aften  under  Ledelse  af  Sangkoret. 

Thorleif  Jacobsen, 
Skriver. 


Kristus  er  det  sande  Lys,  som  oplyser  hvert  Menneske,  der 
kommer  til  Verden.  (Joh.  1:  9.). 

FORAARSKONFERENCEN  I  AARHUS. 

Konferencen  tog  sin  Begyndelse  Lørdag  Aften  den  29.  April 
og  aabnedes  med  Salmen  Nr.  132.  Bøn  af  Lauritz  Larsen,  der- 
efter Salmen  Nr.  136.  Grenene  rapporteredes  af  følgende 
Brodre:  Emil  Thomsen,  Silkeborg,  Lauritz  Larsen,  Randers  og 
Odense,  Elis  H.  Tronier,  Esbjerg,  P.  L.  Gregersen,  Aarhus. 
Aarhus  Søndagsskole  af  P.  L.  Olsen.  Ungdomsforeningen  af 
Johs.  Rasmussen.  Den  kvindelige  Hjælpeforening  af  Søster 
Margrethe  Jensen.  Salmen  Nr.  158  blev  afsunget.  Missionæ- 
rerne William  Petersen  fra  Esbjerg  Gren,  Ghr.  M.  Nikolaisen 
fra  Aarhus  Gren,  Orla  Nielsen  og  Præs.  Jørgensen  fra  Aalborg 
Konference  bar  deres  Vidnesbyrd  paa  en  belærende  Maade. 
Salmen:  »Jeg  føler  nu  en  Glæde«  blev  afsunget.  Taksigelse  af 
Ældste  William  Petersen. 

Søndag  Morgen  Kl.  10  aabnedes  Søndagsskolen,  ledet  af 
Skolens  Forstander  P.  L.  Olsen,  med  Salmen  Nr.  15.  Bøn  af 
Knud  Sørensen,  dernæst  Salmen  Nr.  16.  Et  godt  Program  blev 
udført  af  alle  Klasser.  Funktionærerne  blev  foreslaaet  til  Op- 
holdelse som'  følger:  Forstander  for  Skolen  P.  L.  Olsen  med 
Niels  Jensen  og  Lauritz  Larsen  som  Raadgivere.  Sekretær 
Asta  Jensen.  Organist  Frida  Jensen. 

Konferencepræs.  P.  L.  Gregersen  talte  opmuntrende  til  Bør- 
nene. Konferencepræs.  Jørgensen  fra  Aalborg  udtalte  sin 
Glæde  over  at  være  til  Stede.  Missionpræs.  Carl  E.  Peterson 
talte  over  Emnet  »Bonnen«  og  raadede  alle,  som  bad  i  en  For- 
samling, til  at  gøre  det  saaledes,  at  alle  kunde  høre  Ordene. 
Skolen  sluttede  med  Salmen  Nr.  17.  Taksigelse  af  Gunnar 
Thomassen. 

Søndag  Aften  Kl.  7  aabnedes  Mødet  med  Salmen  Nr.  191. 
Bøn  af  Ældste  Niels  Jensen.  Koret  sang  en  udvalgt  Salme. 
Konferencepræs.  Jørgensen  fra  Aalborg  talte  over  Emnet 
»Trosartiklerne«.  En  Sang  af  Koret.  Missionspræs.  Carl  E. 
Peterson  talte  over  Emnet  »Hvorfor  bygger  Mormonerne 
Templer?«  En  udvalgt  Sang  af  Koret.  Taksigelse  af  Elis  H. 
Tronier. 

Mødet  Mandag  Aften  Kl.  7  aabnedes  med  Salmen  Nr.  1. 
Bøn  af  Ældste  Chr.  M.  Nikolaisen,  derefter  Salmen  Nr.  75. 

Ældste  Lauritz  Larsen  foreslog  Kirkens  Generalautoriteter, 
som  de  blev  opholdt  ved  den  sidste  Konference  i  Salt  Lake 
City  til  Opholdelse  i  de  Helliges  Tro  og  Bønner,  samt  Orson 
F.  Whitney  som  Præsident  for  den  europæiske  Mission  og 
Carl  E.  Peterson  som  Præsident  for  den  danske  Mission.  Som 
Præsident  for  Aarhus  Konference  P.  L.  Gregersen.  Som  Kon- 
ference-Sekretær og  Ejendomsbestyrer  Ældste  Lauritz  Lar- 
sen. Chr.  M.  Nikolaisen  og  Johs.  Rasmussen  som  Missionærer 
i  Konferencen.  Som  Præsident  for  Ungdomsforeningen  Johs. 
Rasmussen  med  Niels  Peter  Arentzen  og  Søren  Jensen  som 
Raadgivere.  Sekretær  Joh.  Jensen.  Som  Præsidentinde  i  den 
kv.  Hjælpeforening  Margrethe  Jensen  med  Karen  Nielsen  og 
Inger  Marie  Tønnesen  som  Raadgivere.  Sekretær  Karla  Jen- 
sen og  Kasserer  Ane  Larsen.  Kredslærerne-  1.  Kreds  Ernest 
Jensen  og  Anders  Nielsen.  2.  Kreds  Chr.  Sørensen  og  N.  P. 
Thomassen.  3.  Kreds  Søren  Jensen  og  S.  P.  Simonsen.  4.  Kreds 
Mads  Johansen  og  Niels  Peter  Arentzen.  Skriver  ved  Møderne 
Mads  Johansen.  Dørvogter  S.  P.  Simonsen.  Organist  ved  alle 
Møder  Frida  Jensen.  Sangleder  Johs.  Rasmussen  og  hele 
Koret. 

Esbjerg  Gren:  Forstander  Elis  Tronier,  Missionær  William 
Petersen.  Odense  Gren:  Forstander  Lars  C.  Larsen.  Randers 
Gren:  Forstander  Jens  Christensen.  At  Silkeborg  Gren  bliver 
indbefattet  i  Aarhus  Gren  og  at  Emil  Thomsen  afløses  som 
Forstander  med  Tak  og  Ære  for  hans  Arbejde,  og  at  han  be- 
skikkes som  Kredslærer  i  Silkeborg  med  Jens  Carlsen  som 
Medhjælper. 

Ældste  Orla  Nielsen  fra  Aalborg,  Ældste  Elis  Tronier  fra 
Esbjerg  og  Præs.  Jørgensen  fra  Aalborg  bar  deres  Vidnesbyrd 
om  Mormonismens  evige  Sandheder.  Til  Afveksling  blev  Sal- 
men Nr.  12  afsunget.  Missionspræs.  Carl  E.  Peterson  gav  et 
Resumé  over  alt  det,  som  var  foretaget  gennem  denne  Kon- 
ference. Mødet  sluttede  med  Salmen  Nr.  162.  Taksigelse  af 
Ældste  N.  P.  Thomassen. 

Konferencen  sluttede  Tirsdag  Aften  med  et  godt  Program, 
ledet  af  Præsidentinde  Margrethe  Jensen.  Mødet  aabnedes 
med  Salmen  Nr.  94.  Bon  af  Inger  Marie  Tønnesen,  derefter  en 
Sang  af  Koret.  Konferencepræs.  Gregersen  talte  om  Søsterfor- 

eningens  store  Opgaver.  Soster  Karen  Nielsen  bar  sit  Vidnes- 
byrd, derefter  talte  Præsidentinden  for  den  kvindelige  Hjælpe- 
forening i  Esbjerg,  Søster  Jørgensen,  om  det  store  Arbejde, 
som  var  udført  i  Esbjerg.  Missionspræs.  Carl  E.  Peterson  talte 
i  Korthed  om  Kvindeforeningernes  store  Betydning  og  nedbad 
Herrens  Velsignelse  over  de  Tilstedeværende.  Mødet  sluttede 
med  Salmen  Nr.  172.  Taksigelse  af  Søster  Karen  Nielsen. 

Lauritz  Larsen, 
Konferencesekretær. 


FORAARSKONFERENCEN  I  KØBENHAVN. 

Konferencen  tog  sin  Begyndelse  Fredag  den  5.  Maj  Kl.  8 
Aften  med  en  vellykket  Koncert  af  Sangkoret,  assisteret  af 
7  Violinister. 

Mødet  Lørdag  Aften  Kl.  7,30  aabnedes  med  Salmen:  »Se 
paa  Zion«.  Bøn  af  Br.  N.  C.  Mortensen.  Salmen:  »Gør  hvad  er 
Ret«.  Derefter  blev  der  rapporteret  fra  Søndagsskolen,  Den 
kv.  Hjælpeforening,  Ungdomsforeningen  og  fra  Kobenhavns 
Konference,  hvilke  Rapporter  blev  afgivet  af  Br.  Vald.  Jacob- 
sen, Str.  Hansine  Franck,  Br.  Aage  Kalmar  og  Konference- 
præs. Hans  G.  Hansen.  Derefter  blev  Salmen:  »For  Dig  vi 
komme«  afsunget. 

Ældsterne  Owen  Poulsen,  William  Petersen,  Elis  Tronier 
og  Orla  Nielsen  bar  derefter  deres  Vidnesbyrd  om  Evangeliets 
Sandhed.  Salmen:  »O,  sig  hvad  er  Sandhed«  blev  afsunget, 
hvorefter  Konferencepræs.  John  H.  Jørgensen  fra  Aalborg 
bar  sit  Vidnesbyrd  og  erindrede  tillige  Søskende  om  det  store 
Ansvar,  der  paahviler  dem.  Mødet  sluttede  med  Salmen:  »O, 
kom  Du  Zions  Konge«.  Taksigelse  af  Br.  Vald.  Jacobsen. 

Søndagsskolen  aabnedes  Søndag  Form.  Kl.  10,30  med  Sal- 
men: »Kom  Brødre,  Søstre«.  Bon  af  Br.  Louis  Hansen.  Derefter 
Salmen:  »Fader  vor  i  Himlen«.  Forstander  Vald.  Jacobsen 
bød  de  Tilstedeværende  Velkommen,  hvorefter  Skolens  Elever 
udførte  et  godt  Program,  der  sluttede  med,  at  Børnekoret  sang 
to  Sange.  Konferencepræs.  Hans  C.  Hansen  takkede  enhver, 

der  havde  deltaget  i  Skolens  Program,  hvorefter  Skolen  slut- 
tede med  en  Sang  og  Taksigelse. 

Mødet  Søndag  Aften  tog  sin  Begyndelse  Kl.  7  og  aabnedes 
med,  at  Koret  sang:  »Nu  Zions  Banner  vajer«.  Bøn  af  Kon- 
ferencepræs. Hans  C.  Hansen.  Koret  sang:  »Stor  Herren  er«. 
Ældste  Elis  Tronier  fra  Esbjerg  talte  om  Emnet:  »Hvorledes 
en  Sidste  Dages  Helligs  Liv  og  Levned  skulde  være«.  Koret 
sang:  »O,  kom  Du  Zions  Konge«.  Ældste  Orla  Nielsen  fra 
Hjørring  talte  om  Emnet:  »Kærlighed«.  Konferencepræs.  John 
H.  Jørgensen  fra  Aalborg  talte  om:  »Det  evige  Evangelium«. 
Hvorefter  Missionspræsident  Carl  E.  Peterson  talte  over  Em- 
net: »Kirkens  Opgave«.  Koret  sang  til  Slut:  »Guds  Kirke  er 
vor  Klippeborg«.  Taksigelse  af  Ældste  William  Petersen  fra 
Esbjerg.  Al  Korsang  blev  assisteret  af  4  Violinister. 

Mødet  Mandag  Aften  Kl.  7,30  aabnedes  med  en  Sang  af  Ko- 
ret, Bøn  af  Ældste  Owen  Poulsen,  hvorefter  Missionspræs. 
Carl  E.  Peterson  foreslog  Kirkens  General-Autoriteter  til  Op- 
holdelse, hvilket  Forslag  blev  enstemmig  vedtaget,  ligeledes 
blev  det  foreslaaet  til  Opholdelse  som  følger: 

Præsident  over  den  europæiske  Mission  Orson  F.  Whitney. 
Præsident  over  den  danske  Mission  Carl  E.  Peterson,  Mis- 
sionssekretær  Karla  Hansen.  Som  Forstander  for  Bornholms 
Gren  Karl  Andersen.  At  Ældste  Hans  C.  Hansen  løses  fra  at 
præsidere  over  Københavns  Konference  og  beskikkes  som  om- 
rejsende Ældste  i  Missionen,  at  Owen  Poulsen  beskikkes  som 
Missionær  i  Aarhus  Konference.  Oskar  Petersen  som  Dirigent 
og  Robert  Anderson  som  assisterende  for  Sangkoret,  Organist 
Birtha  Petersen  og  Oda  Zabell.  Som  Præsident  for  Koret  Chr. 
L.  Larsen  med  Thyra  Andersen  og  Robert  Anderson  som 
Raadgivere.  Sekretær  Carla  Reichenback  og  Kasserer  Karla 
Hansen.  Som  Præsident  for  unge  Mænds  Forening  Aage  M. 
Kalmar  med  N.  P.  Klitgaard  og  Julius  Petersen  som  Raad- 
givere, Sekretær  Gerhardt  Tronier. 

Som  Præsidentinde  for  unge  Kvinders  Forening  Katrine 
Jacobsen  med  Oda  Zabell  og  Thyra  Andersen  som  Raad- 
givere, Sekretær  Emmy  Andersen,  assisterende  Valborg  An- 
dersen, Kasserer  for  begge  Foreninger  Karla  Hansen,  Dør- 
vogter Ole  C.  Petersen. 

Som   Forstander  for   Søndagsskolen   Vald.   Jacobsen   med 

Chr.  L.  Larsen  og  Julius  Petersen  som  Raadgivere.  Sekretær 
og  Kasserer  Harry  Klitgaard,  Sangleder  Carl  Iven. 

Som  Præsidentinde  for  den  kv.  Hjælpeforening  Kirsten 
Knudsen  med  Sofie  Kalmar  og  Kristine  Tronier  som  Raad- 
givere, Sekretær  Thora  Petersen  og  Kasserer  Hansine  Franck. 

Som  Præsident  for  Kredslærerne  Julius  Tronier  med  Jens 
P.  Hansen  og  Aage  M.  Kalmar  som  Raadgivere.  Alle  Forslag 
blev  enstemmig  vedtaget.  Til  Afveksling  en  Sang  af  Koret, 
hvorefter  Missionspræs.  Carl  E.  Peterson  forklarede  den  rig- 
tige Maade  at  holde  Bøn  paa.  Til  Slut  en  Sang  af  Koret  og 
Taksigelse  af  Præs.  Carl  E.  Peterson. 

Tirsdag  Aften  den  9.  Maj  afholdtes  et  Slutningsmøde,  der 
aabnedes  med  Salmen:  »O,  Herre,  lad  mig  komme  frem«.  Bøn 
af  Br.  Chr.  L.  Larsen,  derefter  Salmen:  »Blomstre  som  en 
Rosengaard«.  Emnet  var  »Ungdomsforeningen«.  Ældste  Orla 
Nielsen  forklarede  Ungdomsforeningens  Udvikling  og  første 
Betingelse.  Ældste  Elis  Tronier  »Uddannelse«  og  Præs.  John 
H.  Jørgensen  »Muligheder«.  Salmen:  »Hav  Tak  for  Profeten«. 
Hvorefter  Missionspræs.  Carl  E.  Peterson  ledede  en  Diskus- 
sion over  disse  Emner.  Mødet  sluttede  med  Salmen;  »Til 
Kamp«.  Taksigelse  af  Robert  Anderson. 

Som  Slut  paa  Konferencen  blev  der  arrangeret  en  selskabe- 
lig Sammenkomst  Onsdag  Aften,  hvor  der  serveredes  Choko- 
lade og  Kager,  og  et  Program  blev  udført  i  Aftenens  Løb. 


FRIHEDSLÆNGSLEN. 

Af  Dr.  C.  L.  Olsen. 

»Giv  mig  Frihed,  eller  giv  mig  Døden!«  tordnede  den  udøde- 
lige Patrick  Henry.  Dette  Feltraab  er  nu  blevet  antaget  af 
Millioner.  Det  har  runget  gennem  Verden  fra  den  Dag,  denne 
begavede  Statsmand,  ved  hin  mindeværdige  Lejlighed  (Dis- 
kussionen under  Forhandlingerne  forbunden  med  Udarbej- 
delsen af  De  forenede  Staters  Grundlov),  begejstrende  udtalte 
disse  gribende  Ord.  Dette  Feltraab  sigtede  nærmest  hen  til 
visse  Regeringsforslag.  Men  Patrick  Henrys  patriotiske  Ud- 
tryk kan  lige  saa  godt  anvendes  paa  Fritagelse  fra  et  hvilket 

som  helst  Aag,  man  betynges  af  —  politisk,  økonomisk,  fysisk 
eller  aandeligt. 

Frihedsaanden  er  nedlagt  hos  Mennesket.  Hvor  Frihedsfølel- 
sen ikke  gør  sig  gældende,  er  det  formedelst  Uretfærdighedens 
Tryk  eller  paa  Grund  af  Underkuelse  udefra.  Den,  som  god- 
villig bøjer  Nakken  under  Trældomsaaget,  fortjener  i  de  aller- 
fleste Tilfælde  ingen  Medynk.  Men  naar  man,  uden  Bram 
eller  noget  særligt  Væsen,  uforfærdet  og  mandig  kræver  Fri- 
heden —  ikke  trygler  og  »be'r  pænt«  om  den,  men  bestemt 
forlanger  den  —  da  tiltvinger  man  sig  sine  Medmenneskers 
Respekt  og  Agtelse.  Dette  gælder  Massen,  Folket,  kollektivt 
talt,  saa  vel  som  det  enkle  Individ.  Men  Indrømmelsen  af  Fri- 
hed staar  altid  forbundet  med  et  dertil  passende,  uundgaaeligt 
Ansvar.  Ingen  kan  omgaa  denne  Kendsgerning. 

Den  saakaldte  personlige  Frihed  er  et  Led  af  Menneskets 
Handlefrihed.  Mennesket  blev  til  »for  at  det  kan  nyde  Glæde«. 
I  denne  Hensigt  dannede  Skaberen  dette  vidunderlige  Væsen, 
undertiden  hentydet  til  som  »Skabningens  Herre«.  Og  for  i 
højeste  Grad  at  muliggøre  Opnaaelsen  af  den  Mennesket  til- 
sigtede Glæde,  skænkede  han  det  uvilkaarlig,  personlig 
Handlefrihed,  som  det  efter  eget  Godtbefindende  kunde  an- 
vende. 

Ulig  menneskelige  Bevillinger,  beror  Handlefriheden  ikke 
paa  nogen  som  helst  Betingelse.  Der  er  absolut  ingen  Ind- 
skrænkninger forbunden  med  denne  uvurderlige  Gave.  Den  er 
ogsaa  ligelig  fordelt  mellem  alle.  Til  den  høje  og  velbaarne 
Krøsus,  den  rigeste  Mand  og  den  fattigste  Stymper  er  den 
bleven  skænket  i  samme  Maal  og  for  det  samme  Øjemed. 
Ingen  har  faaet  mere,  ingen  mindre  af  den.  Og  enhver  staar 
det  frit  for  at  bruge  den,  netop  som  man  selv  vil,  til  Forfrem- 
melsen af  det  Gode  eller  det  Onde;  til  Gavn  eller  til  Skade,  til 
Velsignelse  eller  til  Forbandelse. 

Men  uagtet  Mennesket  er  blevet  udrustet  med  sund  Fornuft 
og  Dømmekraft  samt  egen  fri  Vilje  til  aldeles  uhindret  at 
handle  og  vælge,  antage  eller  forkaste,  alt  eftersom  de  finder 
for  godt  —  ikke  alene  i  dette  jordiske  Liv,  men  i  enhver  Til- 
værelse, hvor  de,  som  Fornuftsvæsener  har  været,  er  eller  vil 
blive  stillede  —  vil  de  dog  holdes  ansvarlige  for  Anvendelsen 

af  denne  dem  betroede  Handlefrihed.  Paa  hin  den  store  Dag, 
hvor  lykkelig  den  Mand  eller  Kvinde,  som  ved  at  vise  Lydig- 
hed mod  sande  og  sunde  Livsprincipper  og  formedelst  en 
intelligent  Anvendelse  af  denne  uskattelige  Vuggegave  er  ble- 
ven i  Stand  til  at  »skue  ind  i  Frihedens  fuldkomne  Lov!« 

Hvad  er  nu  egentlig  denne  Frihedens  fuldkomne  Lov? 
Evangeliet,  det  eneste  fuldkomne  Samfundssystem,  den  eneste 
fuldkomne  Religionsforfatning,  der  eksisterer,  eller  nogen- 
sinde har  eksisteret.  Men  kun  at  skue  ind  i  og  overfladisk  be- 
tragte denne  fuldkomne  Forfatning  er  ikke  nok.  Derfor  lyder 
Jakobs,  »Guds  og  den  Herres  Jesu  Kristi  Tjener«,  Formaning 
saaledes:  »Men  den,  som  skuer  ind  i  Frihedens  fuldkomne  Lov 
og  bliver  ved  dermed,  denne,  der  ikke  er  bleven  en  glemsom 
Tilhører,  men  Gerningens  Gorer,  denne  skal  vorde  salig  i  sin 
Gerning.«  (Jacobs  Brev  1:  25.). 

Begrebet  Frihed,  Lighed  og  Broderskab  fremstiller  sande 
evangeliske  Grundsætninger.  Lad  os  betragte  disse  inspire- 
rende Udtryk  lidt  nærmere: 

1.  Frihed:  »Bliver  stadige  i  den  Frihed,  hvormed  Kristus 
frigjorde  os,  og  lader  Eder  ikke  atter  tvinge  under  Trældom- 
mens Aag.«  (Gal.  5:  1.).  Underkuet  kan  man  maaske  finde  sig 
i  Trældomsaaget  saa  længe,  man  ikke  kan  undgaa  det,  eller 
man  ikke  forstaar  det  bedre;  men  naar  Hjælpen  kommer  og 
»ligesom  Skæl«  falder  fra  Øjnene,  saa  at  man  kan  se  den 
Uretfærdighed,  en  overlegen  Magthaver  udover  mod  sin 
Næste,  bliver  man  straks  greben  af  Frihedsbegej string,  saa  at 
man  tidlig  og  sent  med  Tunge  og  Pen  strider  for  Friheds- 
princippets Udøvelse.  Men  hvor  mange  er  der  vel  ikke,  som 
af  fuld  Hals  raaber:  »Giv  mig  Frihed,«  og  naar  de  saa  selv 
har  opnaaet  den,  bruger  »Friheden  til  Ondskabs  Skjul?« 
(1.  Pet.  2:  16.). 

2.  Lighed:  »Thi  dersom  I  ikke  er  lige  i  jordiske  Ting,  kunde 
I  ikke  være  lige  i  at  erholde  himmelske  Ting.«  (Pagtens  Bog 
78:  6.).  »I  er  alle  En  i  Kristo.«  (Gal.  3:  28.).  »Thi  der  er  ikke 
Forskel  paa  Jode  eller  Græker.«  (Rom.  10:  12.).  »Dersom  I 
ikke  er  ét,  er  I  ikke  mine.«  (Pagtens  Bog  38:  27.). 

3.  Broderskab:  »Værer  hinanden  inderligen  hengiven  i  Bro- 
derkærlighed.« (Rom.  12:  10.).  »Lader  enhver  agte  sin  Broder 

lige  med  sig  selv.«  (Pagtens  Bog  38:  25.).  »Ærer  alle,  elsker 
Broderskabet,  frygter  Gud.«  (1.  Pet.  2:  17.). 

Den  eller  de,  lige  meget  hvem,  som  modarbejder  disse  fun- 
damentale og  evige  Grundprincipper,  eller  som  i  mindste 
Maade  bidrager  til  deres  Tilsidesættelse,  krænker  sin  Næste  og 
maa  saaledes  regnes  blandt  dem,  der  »kæmper  mod  Frihed  og 
Ret«.  Den,  derimod,  som  efter  bedste  Evne  virker  blandt  sine 
Omgivelser  og  alvorlig  bestræber  sig  for  denne  hæderlige  Sag, 
nemlig  at  tilvejebringe  eller  fremme  Frihed,  Lighed  og  Bro- 
derskab i  Staten,  Kirken  eller  Samfundet,  fortjener  baade  Ros 
og  inderlig  Erkendtlighed  hos  Frænder,  Venner  og  Medbor- 
gere. Ethvert  normalt  anlagt,  frisindet,  frihedselskende  Men- 
neske vil  sikkerlig  med  Begejstring  istemme  med  Patrick 
Henry:  »Giv  mig  Frihed,  eller  giv  mig  Døden.« 

Maa  Frihedssolen  rinde  op 

for  hver  en  Kvinde,  Mand; 

saa  at  man  klart  fra  Højdens  Top 

kan  skue  Friheds  Land,  — 

ja,  ej  alene  skue  det, 

men  frejdigt  stige  ind, 

og  virke  blot  for  Dyd  og  Ret 

med  Hjærte,  Sjæl  og  Sind! 


EJDOFONEN. 

Ejdofonen  lærer  os  om  Tonernes  opbyggende  Kraft,  og  en- 
hver kan  selv  forsøge  at  kende  Resultaterne  af  deres  Styrke. 
Tag  et  Ror  med  Udvidelse  i  den  ene  Ende,  overtræk  det  med 
en  Membran  —  lig  en  Telefonmembran  —  strø  derover  et 
tyndt  Lag  metallisk  Pulver.  Paasæt  i  modsatte  Ende  en  Tragt, 
lad  da  en  Tone  lyde  gennem  Tragten.  Du  vil  da  se,  at  i  Pul- 
veret over  Membranen  har  der  dannet  sig  geometriske  Fi- 
gurer. Tag  et  grovere  Pulver,  for  Eks.  et  Farvestof  som  Indigo 
eller  Alecarin,  nu  vil  der  ved  Tonernes  Lyd  danne  sig  blom- 
sterlignende  Figurer.  Altsaa  Klangfigurernes  Udseende  retter 
sig  efter  Stoffet,  hvori  der  arbejdes. 

Kære  Læser,  vil  Du  prøve  at  danne  Dig  et  Begreb  om  Na- 
turens Membraner,  hvilke  Klangfigurer  tror  Du  Din  Tale,  Din 
Sang  har  dannet  i  den  guddommelige,  store  og  følsomme  Ej- 
dofon.  Lyden  fra  Din  Tale  danner  Bølger,  der  bæres  frem  af 
Partikler,  som  fører  den  frem  i  det  uendelige.  Altsammen  en 
Følge  af  Vibrationer  foraarsaget  af  Din  Tale. 

Ligesom  Fonografen  kan  optage  Lyden  af  en  Tale  og  af- 
give den  igen,  saaledes  vil  den  Tid  oprinde,  da  Naturens  store 
Ejdofon  afleverer  Din  gemte  Tale.  Din  Livsroman  vil  Du  faa 
at  høre. 

Den,  hvem  Tid  er  som  Evighed,  og  Evighed  som  Tid,  han 
er  befriet  for  al  Slags  Strid.  Bohmes  Valgsprog. 

P.  L.  Olsen. 


MODER  TALTE  ALDRIG  USANDHED. 

Paa  Dørtærskelen  til  et  lille  Hus  langt  ude  paa  Heden  sad 
der  en  lille  Dreng.  Det  var  øjensynligt,  at  han  ventede  paa 
nogen. 

Omsider  ved  Solnedgang  kom  der  en  Vejfarende  forbi. 

»Venter  Du  nogen,  mit  Barn?«  spurgte  den  Fremmede. 

»Ja,  jeg  har  siddet  her  lige  fra  i  Morges  tidlig  og  ventet  paa 
ham,  der  skal  komme  og  hente  mig,«  svarede  Drengen  med 
Taarer  i  Øjnene. 

»Men  er  Du  da  ogsaa  vis  paa,  at  han  kommer?« 

»Ja,  Moder  sagde,  før  hun  døde,  at  Vorherre  nok  skulde 
sende  En,  som  vilde  tage  sig  af  mig,  og  hun  talte  aldrig  Usand- 
hed.« 

»Din  Moder  har  heller  ikke  talt  Usandhed  denne  Gang,« 
sagde  den  Fremmede  rørt;  »som  Du  ser,  har  Vorherre  sendt 
mig!  Giv  mig  Din  lille  Haand  og  følg  med  mig  hjem,  saa  skal 
jeg  være  Dig  i  Faders  Sted  herefter.« 

Og  saadan  blev  det. 

Jødernes  Adspredelse  og  Landflygtighed  er  Frugten  af  Uly- 
dighed. 

SOMMEREN  NÆRMER  SIG. 

Lovet  være  Sommerens  Fader  og  den  Herre  Gud,  der  ska- 
ber Solskin! 

Han  skaber  ogsaa  Varme,  og  af  Varme  Liv,  og  af  Liv 
Glæde,  og  af  Glæde  nyt  Liv.  Saaledes  ruller  Jordens  glade 
Hjul  henad  sin  Bane  gennem  Sfærerne.  Ære  være  Sommeren! 
thi  Sommeren  er  til  Kærlighed,  og  skønne  Dage  til  Smil. 
Børnene  leger  i  Engen,  de  raaber  af  Fryd  og  ruller  sig  i 
Græsset. 

De  smaa  Lam  springer  op  med  alle  fire  Ben  paa  en  Gang. 
Brisen  stryger  lempeligt  hen  over  den  gyldne  Hvede,  der 
skælver  af  Livets  undrende  Fryd. 

Kilden  klukker  og  pludrer  om  Kærlighed  og  stille  Lykke. 
Koen  ligger  i  Bogens  Skygge;  dens  Øjne  er  saa  klare  og  blide. 
Al  Jorden  priser  Sommerens  Fader,  fordi  der  er  Kærlighed. 
Kærlighed  er  kommet  til  mig;  den  har  aabnet  Verdens  Hjerte 
og  vist  mig  Lykkens  store,  hvide  Trone.  Al  Smerte  og  Synd 
og  Uskønhed  findes  ikke,  thi  de  er  kun  en  Drøm,  de  er  uvir- 
kelige. 

Lovet  være  Sommerens  Fader,  der  skabte  det  uendelige 
Kredslob  af  Kærlighed  og  Liv,  Dyr,  Fugle,  Insekter  og  Men- 
neskesjæle, og  badede  dem  alle  i  Sommeren! 

Lykkelige  staar  Manden  og  Kvinden  i  den  glade  Sol  og 
priser  og  lover  Sommerens  Fader. 

